APOSTLITE JÄLGEDES
Korintos
Tere tulemast Korintosesse, kus viibime ka täna.
Seisan 2000 aasta vanuse rooma tee jäänustel.
Usutavasti kõndis Paulus just sellel teel.
Tee viib vanast sadamast linna iidse turuplatsini.
Paulus kõndis sellel teel oma telgi-töökotta
ja hiljem kohtujärje ette, mida räägitakse Apostlite tegudes.
Apostlite 18. peatükis läheb Paulus Ateenast Korintosesse.
Korintos oli tollal Ateena täielik vastand.
Minu jaoks esindavad Ateena ja Korintos
meie ühiskonna kahte suurimat kiusatust.
Ateena oli intellektuaalse skeptitsismi keskus.
Korintos oli kaubandusliku sensuaalsuse keskus.
Korintos oli rikas linn.
Pauluse ajal oli see uhiuus,
kuna roomlased olid selle just värskelt üles ehitanud.
See oli tolle aja maailma kaubanduskeskus ja sadam.
See oli seksuaalsete harrastuste keskus.
Siin lähedal mäel kõrgus linna kohal Afrodite tempel.
Tempel oli kuulus selle poolest,
et seal oli vähemalt tuhat väga noort prostituuti.
See oli ühiskond, kuhu Paulus saabus.
Juba esimesel sajandil kujutasid rooma näidendid
korintlasi ebamoraalsete ja lodevate inimestena.
Neid kujutati joodikute,
seksuaalselt ohjeldamatute, tiiraste ja himuratena.
Pauluse kirjad korintlastele räägivad palju materialismist
sensuaalsusest, lahkmeelest, tagarääkimisest ja tülidest.
Nad olid jõukad,
kuid vaimselt ebaküpsed ega osanud oma kirgi vaos hoida.
Seepärast kutsun neid kirju kirjadeks kalifornialastele.
Me oleme ka jõukas piirkond, veidi joobnud, vähemalt võimust
ning meie osariigis on palju meelelisust.
Meil on palju õppida Pauluse sõnadest korintlastele.
Paulus läheb esmalt sünagoogi, kuid seal ei võeta teda vastu.
Paulusel sai kõrini:
"Räägin alati esmalt sünagoogile, alles siis kreeklastele ja roomlastele.
Nüüd aitab, ma ei tee seda enam!"
Ta lahkus sünagoogist, kuid mitte kaugemale kui kõrvamajja.
Naabermajas elav kristlane võttis ta vastu.
See ei tähenda, et Paulus oleks juudid hüljanud.
Neid tuli ikka Kristuse juurde.
Esimene pöördunu, keda mainitakse, on sünagoogi ülem Krispus.
Ehk kuulis ta Paulust läbi seina ning tuli seeläbi usule.
Väga huvitav lugu.
Seejärel tuli ka mujalt linnast suur hulk usule.
Juhtus midagi, mis mind veel enam vaimustab.
Paulus saab esimest korda Jumalalt nägemuse, kes ütleb:
"Ära karda, vaid räägi, ja ära ole vait!
Sest mina olen sinuga ja keegi ei tule sinu kallale
sulle kurja tegema, sest mul on palju rahvast siin linnas."
Saan iga kord puudutatud, kui seda loen, sest see on nii tuttav.
Paulus ei olnud veel Korintoses
kogenud katsumusi ja tagakiusu nagu paljudes teistes linnades.
Tundub, et ta peaaegu ootab, et jälle läheb nagu alati:
"Nii on alati peaaegu igas linnas, et hakkan sünagoogis rääkima,
saavutan kreeklaste ja jumalakrtlike seas edu ning siis läheb möll lahti,
ma saan peksa ja mind aetakse linnast välja."
Seepärast tundubki, et Jumal ilmub talle, et öelda:
"Paulus, tean, et ootad hirmuga, mis hakkab jälle juhtuma."
Samastun sellega täielikult.
Meie kogudusel läheb hästi.
Jumal õnnistab, meil on hea maine kogukonnas,
kogudus kasvab ja ehitame, aga ootan, millal see jälle pöördub.
Millal hakkab saatan ründama ja asjad lähevad valesti.
Nii vägev, kuidas Jumal ütleb Paulusele: "Ära anna alla.
Ära jäta järele, jätka kuulutamist."
Võib-olla on sul ka tunne,
et sinu linn läheb põrgusse ning nad ei taha Jumala Sõna.
Tahaksid ära kolida ja ootad, millal jälle midagi halba juhtub.
Jumal ütleb nii Paulusele, minule kui sinule: "Ära anna alla.
Mine edasi.
Mul on selles linnas palju inimesi."
Nemad ise veel ei tea, et nad on Minu, kuid Mina tean.
Tahan nendeni jõuda.
Nad pöörduvad,
kui sina järele ei jäta ja jätkad edasi liikumist."
Sa pole ehk pastor,
aga sul on lapsed või lapselapsed ning tundub, et nad ei järgi Isandat.
Jumal ütleb: "Ma tean tulevikku, kuid sina ei tea.
Ära jäta järele. Kuuluta Sõna ja mine edasi."
Seejärel juhtub siin kohtus midagi imelist.
Siin paiknes lava, kus seisis maavalitseja,
Ahhaia prokonsul, ja otsustas kohtuasjade üle.
Süüdistatav seisis sellel sambal.
Kuulake, mis siis juhtus.
Ahhaia maavalitseja oli Gallio.
Siin on veel üks näide, kuidas arheoloogia kinnitab Pühakirja.
Delfist leiti kinnitav kirjutis,
et Gallio oli tõesti Ahhaia maavalitseja umbes aastal 50 pKr.
Enne seda leidu ei teatud, kuhu paigutada need Pauluse reisid.
Kuna Gallio oli Ahhaia prokonsul ainult aastal 50 pKr,
siis nüüd teame, et Paulus oli Korintoses aastal 50 pKr.
See aitab ka kõiki teisi sündmusi ajas järjestada.
Leid on tähtis ka veel teisel põhjusel.
Korintoses peeti isthmiani mänge.
Need olid suuremad kui olümpiamängud.
Neid peeti siin Korintoses aastal 50 pKr.
Kui Paulus tegi Priskilla ja Akvilaga telke jm nahktooteid,
oli see hea äri, sest mängudeks tuli tuhandeid inimesi
ja nad vajasid ajutist peavarju nagu telki.
Treenerid ja sportlased vajasid nahktooteid, kotte jms.
Pauluse ja tema ametikaaslaste nahatoodete äri õitses.
Huvitav on Gallio vastus süüdistusele Pauluse vastu.
Ta on hea näide targast sekulaarsest juhist,
kes pole ise kristlane aga aitab tarkusega algkogudust.
Ta ütleb: "Need süüdistused puudutavad teie, juutide, seadusi."
Rooma esindajana loon sellest pretsedendi,
et Paulus võib kuulutada meiepoolsete takistusteta.
Ma ei näe selles midagi poliitilist ega mässulist."
See oli tähtis otsus, sest Paulus
sai pärast aastaid kuulutada ilma, et Rooma oleks talle takistusi teinud.
Gallio kehtestatud otsusel oli pretsedendi jõud.
Pauluse vastased olid nii vihased,
et võtsid kinni omaenda juhi, Soostenese, ja peksid ta läbi.
Krispus ilmselt loobus
sünagoogi ülema kohast, kui oli usku tulnud.
Tema asemele tõusis Soostenes, kes juhtis neid Pauluse vastu.
Rahva silmis oli ta kogu looga nii ebaõnnestunud,
et nad peksid ta kohtu ees läbi ja Gallio ei teinud sellest väljagi.
Selle mehega nimega Soostenes on ka midagi huvitavat.
1. Korintose öeldakse huvitavalt järgmist:
"Paulus, Kristuse Jeesuse apostliks kutsutud Jumala tahtmisel,
ja vend Soostenes."
See on ilmselt sama mees, Korintoses tuntud juht Soostenes.
Kui Soostenes oli juhtinud rünnakut Pauluse vastu
ja siis peksa saanud, sai temast Pauluse liitlane.
Ta järgis justkui Pauluse eeskuju, saades tagakiusajast kristlaseks.
Nii läheb ka Soostenesega.
See on ilus pilt sellest, kuidas Jumal tegutseb nähtamatult.
Küsin nüüd sinult.
Kas oled ka hirmul nagu Paulus?
Jumala vastus Paulusele Apostlite tegudes on vastus ka sulle.
Ära karda.
Mine edasi.
Ära anna alla.
Keskendu evangeeliumile.
Kuuluta Sõna.
Otsi võimalusi seda jagada.
Jumal on malemeister.
Sina oled nupp, aga Tema tunneb kogu välja.
Tema teab järgmisi käike.
Anna end Tema kätesse ning las Ta juhib sind edasi.
Tal on suur plaan ja ühel päeval näeme seda täitumas.
Nii et ära anna alla.
Tõlge: Riina Aasa
Lisateave raamatus "Acts Odyssey" või kodulehel: www.tlc.org/acts